CELEX: 32006R1831
Language: hu
Date: 2006-12-13
Title: A Bizottság 1831/2006/EK rendelete ( 2006. december 13. ) az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. mellékletének a doramectin tekintetében történő módosításáról   (EGT vonatkozású szöveg)

14.12.2006   
            
            
               HU
            
            
               Az Európai Unió Hivatalos Lapja
            
            
               L 354/5
            
         
      A BIZOTTSÁG 1831/2006/EK RENDELETE
   
   (2006. december 13.)
   az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. mellékletének a doramectin tekintetében történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendeletre (1) és különösen annak 2. cikkére,
   tekintettel az Európai Gyógyszerügynökségnek az Állatgyógyászati Készítmények Értékelő Bizottsága által megfogalmazott véleményeire,
   mivel:
   
               (1)
            
            
               Minden olyan farmakológiai hatóanyagot, amelyet a Közösségen belül élelmiszer-előállítás céljából tartott állatokon történő alkalmazásra szánt állatgyógyászati készítményekben használnak fel, a 2377/90/EGK rendelettel összhangban értékelni kell.
            
         
               (2)
            
            
               A doramectin a marhafélék izom-, máj-, zsír- és veseszövetei vonatkozásában – kivéve azon marhafélék esetét, amelyek tejét emberi fogyasztásra használják fel – már szerepel a 2377/90/EGK rendelet I. mellékletében. E hatóanyag a sertések, juhfélék és szarvasok, beleértve a rénszarvasokat is, izom-, zsír-, máj- és veseszövetei vonatkozásában – kivéve azon juhfélék esetét, amelyek tejét emberi fogyasztásra használják fel – már szerepel a 2377/90/EGK rendelet I. mellékletében. A doramectin bejegyzését e mellékletben módosítani kell és valamennyi, élelmiszer előállítására szolgáló emlősfaj izom-, zsír-, máj- és veseszövetei vonatkozásában ki kell terjeszteni, kivéve azon állatok esetét, amelyek tejét emberi fogyasztásra használják fel.
            
         
               (3)
            
            
               A 2377/90/EGK rendeletet ezért ennek megfelelően módosítani kell.
            
         
               (4)
            
            
               Megfelelő időtartamot kell engedélyezni e rendelet alkalmazhatósága előtt annak érdekében, hogy a tagállamok elvégezhessék azokat a kiigazításokat, amelyekre ennek a rendeletnek a fényében szükség lehet az érintett állatgyógyászati készítmények forgalomba hozatalára vonatkozó, az állatgyógyászati készítmények közösségi kódexéről szóló, 2001. november 6-i 2001/82/EK európai parlamenti és tanácsi rendeletnek (2) megfelelően kiadott engedélyekben, annak érdekében, hogy figyelembe vegyék e rendelet rendelkezéseit.
            
         
               (5)
            
            
               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,
            
         ELFOGADTA EZT A RENDELETET:
   1. cikk
   A 2377/90/EGK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában történő kihirdetését követő harmadik napon lép hatályba
   Alkalmazására 2007. február 12-től kerül sor.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. december 13-án.
      
         
            a Bizottság részéről
         
         Günter VERHEUGEN
         
         
            alelnök
         
      
   
   
      (1)  HL L 224., 1990.8.18., 1. o. A legutóbb az 1805/2006/EK bizottsági rendelettel (HL L 343., 2006.12.8., 66. o.) módosított rendelet.
   
      (2)  HL L 311., 2001.11.28., 1. o. A legutóbb a 2004/28/EK irányelvvel (HL L 136., 2004.4.30., 58. o) módosított irányelv.
   
      MELLÉKLET
      A 2377/90/EGK rendelet I. melléklete a következő anyaggal egészül ki:
      2.   Paraziták elleni hatóanyagok
      2.3.   Endo- és ektoparaziták elleni hatóanyagok
      2.3.1.   Avermectinek
      
         
                     Farmakológiai hatóanyag(ok)
                  
                  
                     Markermaradvány
                  
                  
                     Állatfajok
                  
                  
                     MRL-ek
                  
                  
                     Célszövetek
                  
               
                     „Doramectin
                  
                  
                     Doramectin
                  
                  
                     Valamennyi, élelmiszer előállítására szolgáló emlősfaj (1)
                     
                  
                  
                     40 μg/kg
                  
                  
                     Izom
                  
               
                     150 μg/kg
                  
                  
                     Zsír
                  
               
                     100 μg/kg
                  
                  
                     Máj
                  
               
                     60 μg/kg
                  
                  
                     Vese
                  
               
      
         (1)  Nem alkalmazandó azoknál az állatoknál, amelyek tejét emberi fogyasztás céljából állítják elő.”